Ангел Попов
Амфора

chitanka.info

В нощта едва те различавах

по тялото ти фосфорно, Жанет,

с целувки цяла те дарявах

от жажда непресъхваща обзет.

Небесно — земни портокали

набъбваха желани в час дълбок

и звездно грейнали опали

олтара палеха на своя бог.

Замайваше ме аромата

на приглушения ти смях и глас,

ти амфора бе непозната,

изпълнена с амброзия и страст.

Привличаше ме твойто тяло,

богато с форми, тръпнещо от плам,

като грънчар, вглъбен всецяло,

безсмъртна исках да те пресъздам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.